Margot Roose

Margot Roose (sündinud 7. veebruaril 1976 Tallinnas) on eesti ettevõtja, poliitik, turundus- ja müügispetsialist. 

 Elulugu 
Roose lõpetas 1994. aastal Tallinna Reaalkooli, õppis aastatel 1995–1999 Tallinna Tehnikaülikooli ärijuhtimise diplomiõppes, 2007–2010 Liverpooli Ülikoolis magistrantuuris ärijuhtimise erialal ja sai 2006. aastal London School of Journalismis diplomi üldise ajakirjanduse erialal. 

Roose oli aastatel 1998–2000 EF Educationi projektijuht, 2000–2005 World Trade Center Tallinna äriteenuste müügi- ja turundusjuht, 2007–2009 Laureate Online Educationi vanemkonsultant ja 2010–2012 turundus- ja partnerlussuhete juht, vastutades veebipõhiste kõrgharidusprogrammide turundusstrateegia loomise ja elluviimise eest globaalsel turul, 2013–2016 kõrghariduse turundamise ettevõtte Providentiae asutaja ja partner, 2016–2024 Hollandi Välisministeeriumis Baltikumi ja Soome jätkusuutliku majanduskoostöö atašee, on 2024. aastast Tallinna abilinnapea, vastutades ettevõtluse, innovatsiooni ja jäätmemajanduse (sh korraldatud jäätmeveo ja ringmajanduse) valdkondade eest. 

Roose oli aastatel 2020–2022 Erakond Eesti 200 juhatuse liige, 2022–2023 Elmo AS-i nõukogu liige, 2021–2023 Holland Business Clubi juhatuse liige ja on 2023. aastast Keskkonnainvesteeringute Keskuse nõukogu liige.

Roose on Eesti 200 asutajaliige, tema peamine panus on olnud erakonna keskkonna- ja energiapoliitika ning ringmajandusele ülemineku programmi väljatöötamine, tema algatusel ja juhtimisel viidi läbi Eesti esimene CO2-neutraalne valimiskampaania. Ta kandideeris Eesti 200 nimekirjas 2019. aasta Riigikogu valimistel valimisringkonnas nr 1 (Tallinna Haabersti, Põhja-Tallinna ja Kristiine linnaosa), kogus 152 häält ega osutunud valituks, 2021. aasta kohalike omavalitsuste volikogude valimistel valimisringkonnas nr 8 (Põhja-Tallinn), kogus 545 häält ega osutunud valituks, ja 2023. aasta Riigikogu valimistel valimisringkonnas nr 2 (Tallinna Kesklinna, Lasnamäe ja Pirita linnaosa), kogus 1179 häält ega osutunud valituks. Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 241 häält ning ei osutunud valituks.

 Looming 

 Minu Amsterdam, Petrone Print 2011

 Viited 

 Välislingid 
 Margot Roose: Eesti 200-l on maailmavaatega kõik hästi! Arvestades viimase aja ülejooksikuid, on sellega teistes erakondades halvasti Delfi, 26.08.2024 

 Margot Roose: varasem linnajuhtide ringkaitse ajastu on Tallinnas lõppenud, ERR 09.08.2024 

 MARGOT ROOSE ⟩ Ettevõtjad väärivad realistlikke lubadusi ja kiiremat riiki, Postimees 16.07.2024 

 Tallinna abilinnapea: vaevalt kodus ja tööl korrektselt jäätmeid sorteeriv inimene avalikus ruumis seda ei tee, Delfi 01.08.2024 

 ÄRGEM ALAHINNAKEM PRÜGI! Margot Roose: prügikasti sisu tuleks vaadata aardeotsija pilguga, Õhtuleht 08.07.2024 

 PÄEVA TEEMA | Margot Roose: soodsa elektri hinna toob toimiv roheenergiasüsteem, mitte universaalteenusega vangerdamine - Eesti Päevaleht (delfi.ee), 24.01.2023 

 https://epl.delfi.ee/artikkel/120145762/varivalitsus-margot-roose-kes-vastutab-et-aastaga-on-eesti-inimesed-maksnud-energia-eest-1-2-miljardit-rohkem, 20.02.2023  

 Margot Roose: tahad osta ökotoitu, aga raha ei jätku? Peame rääkima rohevaesusest - Eesti Päevaleht (delfi.ee), 21.06.2021 

 Margot Roose: prügi sorteerimine on endiselt vajalik, 16.03.2021 

 Margot Roose: Viiskümmend rohelise varjundit | Müürileht (muurileht.ee), 11.01.2021 

 Margot Roose: tordikampaaniad ja kontserdid ei too muutust | Arvamus | ERR, 17.11.2020 
 https://euroopa.wordpress.com/category/autorid/margot-roose/ 
 https://kroonika.delfi.ee/artikkel/45883881/minu-amsterdami-autor-raamat-on-kaua-tehtud-kaunikene 
 https://epl.delfi.ee/artikkel/65343384/margot-roose-tuli-koju 

Kategooria:Eesti poliitikud
Kategooria:Eesti ettevõtjad
Kategooria:Erakond Eesti 200 poliitikud
Kategooria:Tallinna Tehnikaülikooli vilistlased
Kategooria:Tallinna Reaalkooli vilistlased
Kategooria:Sündinud 1976